"Am mai multe oferte, printre echipe fiind şi Dinamo. Orice jucător ar vrea să continue în străinătate, dar nu exclud revenirea la Dinamo.

N-ar fi un pas înapoi să mă întorc în Liga 1, echipele româneşti au demonstrat pe plan european că au valoare. Nu pot să spun că e exclus să mă transfer la Steaua. Sînt profesionist, şi Mourinho zicea că important e să fie bine pentru tine...Deocamdată eu nu ştiu de vreun interes al Stelei, dar Liga Campionilor m-ar tenta", a spus Ţucudean la Fanatik Show, pe Digi Sport.

-----------------

Gigi Mulţescu a primit o veste excelentă înaintea derby-ului cu Steaua.

Problema atacantului s-ar putea rezolva prin aducerea lui George Ţucudean. Conducătorii "cîinilor" sînt aproape de a ajunge la un acord cu cei de la Standard Liege pentru împrumutul vîrfului de 22 de ani pentru un sezon.

Ţucudean nu intra în vederile antrenorului Guy Luzon, care l-a anunţat să-şi caute echipă. Vîrful e tentant şi pentru Steaua, campioana interesîndu-se în ce condiţii îl pot aduce pentru a crea concurenţă în atac, unde ar lupta cu Piovaccari şi Nikolici pentru postul de titular. Dar rivalii campioanei par a cîştiga lupta pentru Ţucudean.

Dinamo e în criză profundă în compartimentul ofensiv. După 3 etape, atacanţii din lotul lui Mulţescu n-au reuşit nici măcar un şut pe poartă!

800.000 de euro a încasat Dinamo în iarnă pentru transferul în Belgia al lui Ţucudean